Cape Town HSBC Sevens
Author: Henry JonkerOn: Dec 12Categories: Vriende No Comments
In 2015 het dit amper gevoel of die hele Kaap by die Cape Town HSBC 7’s was. So, toe Phillip/Ronel gevra het ons of hul die jaar wil join saam met ŉ paar ander vriende het ons onmiddellik ingestem. Die BlitzBokke het verlede jaar die series gewen in die Kaap, en met die dat hul […]
Author: Henry JonkerOn: Nov 18Categories: Avonture, Buitelewe, Familie, Vriende No Comments Nuuskommentaar: Die koning leef, maar gaan hy lank leef? | Maroela Media
Nuuskommentaar: Die koning leef, maar gaan hy lank leef?
Maande ná koningin Beatrix van Nederland ten gunste van haar seun geabdikeer het, het die Belgiese monarg ook so gemaak.
Benewens aantreklike koninginne aan die sy van die twee konings, is daar min verdere ooreenkomste.
België het byna 200 jaar gelede ‘n onafhanklike land geword, met nie veel meer nie as ‘n gedeelde Rooms-Katolieke geloof wat die land as eenheid laat funksioneer het. In die proses is verskeie provinsies tussen Nederland en die noordelike Vlaandere deur die middel gesny, en dit is betreklik onlangs nog as faktor genoem hoekom Nederland en Vlaandere eendag saamgevoeg kan word. Dit sou egter die verdeling van België tussen sy Frans- en Nederlandssprekendes beteken.
Baie van die verdelende faktore tussen Nederland en Vlaandere het ook min of meer verdamp. Kerkbywoning het beide het skerp afgeneem, sodat die kloof tussen Katoliek en Protestant nie meer so pertinent is nie. Beide is lede van die Nederlandse Taalunie, wat toesien dat Standaard-Nederlands behoorlik beslag kry. Vir die Vlaminge was die migrasie uit ‘n hele aantal dialekte na dié vorm van Nederlands oor die algemeen groter as vir die Nederlanders, waar die moderne Nederlands tot ‘n groot mate uit die Hollands van die hoër klasse ontwikkel het.
In België self het die proses van staatkundige desentralisasie voortgegaan. Die Vlaminge het die meer welvarende deel van die bevolking geword, en moet die armer Franssprekende Wallonië jaarliks met miljarde euro’s subsidieer. Onder hierdie warm kombers wat die ywerige Vlaminge vir hulle bied, toon die Wale min sin vir vlyt en neig om vir hulle – en vir België, sosialistiese partye aan bewind te stel.
Byna alle Vlaminge is tweetalig, maar die Wale – wat die minderheid uitmaak, neig om nie net erg eentalig te wees nie, maar waak jaloers daaroor dat die Vlaminge nie dalk hul verpligte tweetaligheid inboet nie. Toe Vlaandere oorweeg om Engels ook as opsionele tweede taal op skool te laat aanbied, was daar heftige protes uit die Franssprekende gemeenskap.
‘n Maklike verdeling van België is daar ook nie – die grootliks Franssprekende hoofstad Brussels, is ‘n enklawe binne Vlaandere. En hier is die koningshuis ook gesetel.
Die koningshuis word sterk met die Franssprekende gemeenskap geassosieer. Tog het die nuwe koning Philippe die aand se verrigtinge afgesluit met die tweetalige: “Vive la Belgique! Leve Belgie!”
Kort voor sy kroning is ook goedkeuring verleen dat die nuwe koning die Franstalige tekste van amptelike dokumente met die Franse naam, Philippe kan onderteken, en die Vlaamse dokumente as Fillip.
Philippe het ‘n gedugte tak voor om eenheid te bewaar in ‘n land wat al hoe meer verdeeld raak. Die Vlaminge, oor die algemeen, neig tot die republikeinse regeringsvorm, veral as Vlaandere van Wallonië sou afskei. Trouens, dit is moontlik een van die hoofoorwegings hoekom Vlaandere nie maklik by Nederland, ‘n monargie, sal aansluit nie.
Die Wale, selfs saam met die klein Duitse gemeenskap, sou beswaarlik as onafhanklike landjie kon voortbestaan. Maar aansluiting by Frankryk, is geen eenvoudige taak nie. Eers twee jaar gelede het ‘n Franse peiling aangedui dat ‘n meerderheid Franse die insluiting van Wallonië sou goedkeur, maar die Franse is vuriglik republikeins, en plek vir ‘n monargie in sy geledere is moeilik om in te dink.
Die koningshuis het om ander redes ook ander druk gekom. Na die vorige verkiesing het dit 541 dae geneem om ‘n koalisieregering te vorm. In ‘n stadium is die koning eenvoudig van sy vakansie in die buiteland terug ontbied om sy grondwetlike rol in die proses te kom volvoer en is dit duidelik gemaak dat hy te veel vakansie hou. Die koning se broer, prins Laurent, het mettertyd ‘n wandelende verleentheid geword, en met die koning se abdikasie verbeur hy nou sekere voorregte, soos sy setel in die senaat.
Of die 53-jarige Philippe opgewasse is vir die koningskap, veral in die verdeelde België, sal net die tyd leer. Die geabdikeerde Albert reken wel so, maar Philippe se persoonlikheid tot dusver boesem nie veel vertroue in nie.
Hy het al te dikwels as broos voorgekom, en sy gesig is al as “biltongagtig” beskryf. En oor ‘n jaar is dit weer algemene verkiesing, en moet die koning weer een van sy min werklike rolle vertolk – om die proses van koalisievorming te genereer en te stimuleer.
Maar ook hier kyk die Vlaminge oorkant die grens waar die Nederlanders pas die monarg van hierdie taak gestroop het – en die daar is die koningshuis gewild.
Soos en Vlaamse politikus met die kroning van Philippe opgemerk het: “Die koningshuis hoort net op een plek, en dis in feëverhale.”
baba Engeland Kate Middleton koning prins william
Nuuskommentaar: Regeer deur die howe?
Nuuskommentaar: Nasionale Ontwikkelingsplan – vriend of vyand?
Helene Cloete · 5 jaar gelede
Ek kan nie help om te wonder nie: Wat het die Hertog en Hertogin van Cambridge met dié storie te doen?